Daniel Noboa

Si Daniel Roy Gilchrist Noboa Azín ( ; namundag Nobyembre 30, 1987 sa Miami) iyo an sarong Ecuadorian na politiko asin negosyante nagseserbi bilang ika-48 na presidente kan Ecuador poon kaidtong 2023. Tuminukaw sa opisina sa edad na 35, siya an ikaduwang pinakaaking presidente sa kasaysayan kan nasyon, suminunod ki Juan José Flores, asin iyo an pinakaaking elihido.

Dating myembro si Noboa kan National Assembly of Ecuador poon 2021 sagkod 2023 kan an National Assembly was dissolved sinundan kan muerte cruzada konstitusyonal na mekanismong ginibo kan Presidente Guillermo Lasso. Bago an saiyang karera sa politika, nagserbi si Noboa sa nagkapirang posisyon sa Noboa Corporation, sarong exporting business na minukna kan saiyang ama na si Álvaro Noboa, sarong bilyonaryo na bakong matrayumpong nagdalagan para presidente kan Ecuador nin limang beses. Lakop siyang linadawan bilang tagapagmana kan kompanya asin kayamanan kan saiyang amâ.

Kaidtong Mayo 2023, inanunsyo ni Noboa an saiyang kandidatura para presidente sa 2023 snap election, nagdadalagan sa National Democratic Action ticket. Uminabante siya sa run-off election kaidtong Oktobre, inatubang si Luisa González, na inenterpretar kan kadaklan bilang sarong upset mala nganì an saiyang hababang polling numbers sa aldaw na pasiring na sa pirilian. Nagpadagos na manggana si Noboa nin haros 52% kan boto sa run-off, dinaog si González kaidtong Oktobre 15, 2023.

Nagdalagan si Noboa para sa re-election pasiring sa full term sa 2025 Ecuadorian general election. Naenot siyang natapos sa enot na round na igwang 44.17% nin boto tumang ki Luisa González. Nadaog giraray ni Noboa si González sa runoff kaidtong Abril 13, nanggana nin haros 56% kan boto.

Sa ngunyan si Noboa iyo an pinakaaking demokratikong elihidong nagseserbing pamayo kan estado sa kinàban, asin an ikatulong pinakaaking pamayo kan gobyerno suminunod ki Ibrahim Traoré kan Burkina Faso asin Kristrún Frostadóttir kan Iceland.

Toltolan